Príloha č. 1

Systemizované a voľné miesta v štátnej službe k 1. novembru 2002

V 374 služobných úradoch, ktoré v zmysle zákona o štátnej službe predkladajú úradu podklady k systemizácii, bolo k 1. novembru 2002 systemizovaných 31 256 štátnozamestnaneckých miest. Z celkového počtu štátnozamestnaneckých miest bolo obsadených 28 602 a voľných 2 654, čo je názorne vyjadrené v grafickom zobrazení:

Obsadené a voľné štátnozamestnanecké miesta k 01.11.2002

        Z počtu 31 256 systemizovaných štátnozamestnaneckých miest bolo k 1. novembru 2002 
5235  štátnozamestnaneckých miest predstavených. 

        K 1. novembru 2002 bolo v prípravnej štátnej službe 4 380 štátnych zamestnancov, čo predstavuje 14 % z celkového počtu zamestnancov, v dočasnej štátnej službe bolo 25 081 štátnych zamestnancov, čo predstavuje 80,25 % z celkového počtu zamestnancov, v stálej štátnej  službe bolo 1 795 štátnych zamestnancov, čo predstavuje 5,75 % z celkového počtu zamestnancov:

Podiel počtu štátnozamestnaneckých miest na prípravnej štátnej službe, dočasnej štátnej službe a stálej štátnej službe v %